पाएं अपने शहर की ताज़ा ख़बरें और फ्री ई-पेपरडाउनलोड करें
इस वर्ष बिजली यूनिट की दरों में बिजली निगम की ओर से कोई इजाफा नहीं किया गया। बिजली निगम के इस फैसले से जिले के साढ़े चार लाख उपभोक्ताओं को राहत मिलेगी। वैसे हर साल अप्रैल माह में रेट बढ़ाए जाते हैं। इसके बाद जो बिल मिलते हैं वह कई बार बहुत ज्यादा बढ़े होते हैं। बिजली निगम की ओर से कैटेगरी वाइज बांट कर बिल लिया जाता है।
घरेलू उपभोक्ता से कैटेगरी वन में 0 से 50 यूनिट तक प्रति यूनिट 2 रुपए तो 51 से 100 यूनिट तक 2.50 रुपए लिए जाते हैं। कैटेगरी 2 में 0 से 150 यूनिट खपत पर 2.50 रुपए का बिल लिया जाता है। इसी प्रकार से 151 से 250 यूनिट तक 5.25 रुपए, 251 से 800 यूनिट तक 7.10 रुपए प्रति यूनिट बिल जमा कराना होता है।
कृषि कनेक्शन पर इतना लगता है चार्ज
इसी तरह कृषि कनेक्शन पर प्रति यूनिट 10 पैसे चार्ज किया जा रहा है। कृषि उद्योग प्रति यूनिट 4.75 रुपए बिल लिया जाता है। इंडस्ट्री और कॉमर्शियल प्रति यूनिट 7.05 रुपए तय किए गए हैं। इसी अनुसार बिल जमा कराना होता है। बिजली निगम के अधिकारियों की माने तो उत्तरी हरियाणा बिजली वितरण निगम ने हरियाणा इलेक्ट्रिसिटी रेगुलेटरी कमीशन को अपनी एनुअल रेवन्यू रिक्वायरमेंट जो सौंपी हैं उसमें ऐसी कोई डिमांड नहीं है, जिसमें यूनिट रेट बढ़ाने की मांग की गई हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn